google/wiki40b huggingface dataset:
Tauragės Švč. Trejybės bažnyčia

Istorija

Pirmoji bažnyčia Tauragėje pastatyta 1507 m. Prie jos įkurta mokykla (pirmoji Žemaitijoje). K. Šemeta apie 1566–1569 m. nusavino Tauragės bažnyčios turtus. XVI a. pabaigoje katalikų bažnyčia nuolatinio kunigo neturėjo. Po 1633 m. vyskupas Jurgis Tiškevičius paskyrė kunigą. 1636 ir 1688 m. Tauragės bažnyčia neminima.
1702 m. pastatyta nauja – medinė bažnyčia. Po 1863 m. sukilimo Tauragės vikaras Jonas Jacevičius ištremtas į Sibirą. 1865–1869 m. ne kartą prašyta valdžios leidimo statyti naują mūrinę bažnyčią. Leista remontuoti tik senąją.
1899 m. medinė bažnyčia nugriauta. Pastatyta nauja mūrinė, 1904 m. rugpjūčio 5 d. pašventinta. Statyba rūpinosi klebonas Fabijonas Kemėšis (1879–1954 m.), vėliau visuomenės veikėjas, ekonomistas, profesorius. Nuo 1906 m. jis Tauragėje organizuodavo viešus lietuvių vakarus su vaidinimais. 1915 m. bažnyčia apgriauta, po 1920 m. iš dalies atstatyta. 1928–1932 m. atstatyti bokštai (valstybė paskyrė 10 000 litų pašalpą). 1938 m. Tauragės parapijai priklausė 4141 katalikas. 1941 m. bažnyčia vėl apgriauta, iki karo pabaigos liko neatstatyta, tik 1955 m. klebono Jono Beinorio (1908–1985 m.) rūpesčiu ir parapijiečių talka ir lėšomis atstatyta.

Architektūra

Bažnyčia istoristinė, turi neoromaninio ir klasicistinio stiliaus bruožų, lotyniško kryžiaus plano, su penkiasiene apside ir vienu aštuoniasieniu bokštu. Joje įrengti 6 altoriai. Šventoriaus tvora ažūrinio mūro.
Palanga B

Istorija

2018 m. FK Palanga žaidė A lyga pirmenybėse, o pagal LFF nuostatus, privaloma turėti dublerių ekipą, kuri žaistų antros arba trečios pakopos pirmenybėse. 
Todėl buvo suburta dublerių komanda ir žaidė Antros lygos, Vakarų zonos pirmenybėse. Komanda sėkmingai licencijavosi pirmenybėms.  Galutinėje komandų rikiuotėje liko penktoje vietoje.
2019 m. Palanga B žaidė Antros lygos, Vakarų zonoje. Sezonas nebuvo sėkmingas: komanda iškovojo penkias pergales ir liko septintoje vietoje.

Stadionas

Komanda namų rungtynes žaidžia Centriniame stadione, Palangoje. Jo talpa 1 500 žiūrovų.
Grand Theft Auto: Chinatown Wars

Apžvalga

„Grand Theft Auto: Chinatown wars“ žaidimo veiksmas vyksta 2008 m., tame pačiame Liberty City (liet. Laisvės miestas) mieste, kuriame vyksta ir „Grand Theft Auto IV“ žaidimo siužetinė linija. Tačiau dėl per mažo konsolių našumo buvo nuspręsta žaidimo pasaulį perdaryti iš pilno 3D (trijų dimensijų vaizdas) vaizdo į pusiau 3D vaizdą. Pavyzdžiui, žaidime žmonės yra tiesiog paprastos piktogramos. Be to, žaidimas žaidžiamas vaizdu iš viršaus. Tačiau žaidimo pasaulio detalumas nenusileidžia žemėlapio pirmtakui – „Grand Theft Auto: IV“. Vis dėlto žaidimo pasaulis taip pat buvo sumažintas. Vietoje keturių pagrindinių regionų „Grand Theft Auto: IV“ žaidime, „Grand Theft Auto: Chinatown Wars“ belikę trys.

Siužetas

Žaidime pagrindinis personažas azijietis vardu Huangas Li (Huang Lee), kuris atvyksta į Liberty City esantį kinų rajoną ir vėliau įsidarbina pas savo dėdę, kad gautų pinigų išmokėti skoloms. Personažas įsivelia į problemas, kurių sprendimo būdai aktualūs „Grand Theft Auto“ serijos žaidimams.

„Nintendo DS“ ir „Playstation Portable“ versijų skirtumai

Tarp „Nintendo DS“ ir „Playstation Portable“ yra žymių skirtumų. „Playstation Portable“ (PSP) versija atrodo geriau dėl ženkliai galingesnių konsolės parametrų, bet ši versija neturi liečiamo ekrano technologijos, todėl „Playstation Portable“ versijos mini žaidimai mažiau interaktyvūs. Šioje versijoje nebėra kai kurių mašinų, kai kurių nežymių dalykų.
„Playstation Portable“ versija turi septynias naujas misijas, realaus laiko dinaminius šešėlius. Ištaisytos ankstesnės versijos žaidimo klaidos.
Nerėpai

Aplinkinės gyvenvietės

Šaukliai – 3 kmMOSĖDIS – 6,5 km
NerėpaiŠniukščiai – 2,5 kmŠaučikiai – 1,5 kmBaidotai – 3 kmErlėnai – 0,6 km
SALANTAI - 4 kmKalniškiaiDvarčininkai – 1 km
Poviliškis

Istorija

XIX a. priklausė Liliškių dvarui. Žinomas nuo 1830 m.
Ankolės karalystė

Istorija

Ankolė susikūrė apie XV a. pab., po legendinės Kitaros imperijos žlugimo. Karalystėje susiformavo komplikuota visuomenės struktūra, kurioje buvo dvi klasės: gyvulių augintojai bahima ir žemdirbiai bairu. Pastarieji visuomenėje buvo diskriminuojami ir neturėjo daugybės teisių, tarp jų teisės tuoktis su bahima, auginti gyvulius, atlikti karinę tarnybą ir pan.
1901 m. spalio 25 d. Nkorės karalystė Ankolės sutartimi buvo įjungta į Britų Imperijos Ugandos protektoratą. Mugabės išlaikė savo dinastiją ir valdžią, bendradarbiaudami su britais.
1967 m. pertvarkant Ugandos administracinį skirstymą Ankolės karalystė buvo panaikinta kartu su kitomis sudedamosiomis Ugandos karalystėmis. 1993 4 kitos karalystės (Buganda, Bunjoras, Toras ir Busoga) buvo atkurtos, o Ankolės karalystės taip ir neatkūrė. Nepaisant to, nuo to laiko karalystėje skiriami karaliai. Jos teritorija padalinta į 6 rajonus: Bushenyi, Ntungamo Mbarara, Kiruhura, Ibanda ir Isingiro.
FK Venta Kuršėnai

Istorija

Kuršėnuose futbolas žinomas nuo 1919 m., kuomet pirmieji futbolo komandą subūrė žydai. 
Sovietmečiu labiausiai buvo žinoma kaip „Keramikas“, taip pat „Daugėliai“ (pagal Daugėlių gyvenvietę). 
Atgavus nepriklausomybę komanda daugiausia žaidė II lygoje. 
Dabartinis klubas įkurtas 2002 metais.
2011 m. komanda pirmąkart po 1990 m. pateko į I lygą, tačiau po kelių sezonų LFF I-oje lygoje atėjo sunkūs laikai kuršėniškiams ir teko trauktis į žemesnį divizioną. Žaidė LFF II lygoje, vakarų zonoje, 2013 metų lygoje po reguliaraus čempionato buvo surinkę vienodai taškų su Šiaulių FK Juventa-99, tad teko žaisti papildomas rungtynes, kad išsiaiškinti lygos nugalėtojus. 
2015 metais perėjo į III lygą ir dalyvauja Šiaulių Apskrities futbolo federacijos organizuojamose pirmenybėse, bei mėgėjų turnyruose. 
2016 m. žaidė LFF III lyga pirmenybėse "Venta-Akmenės Cementas B" pavadinimu kaip FK Akmenės Cementas klubo dublerių ekipa.

Klubo spalvinė gama

Namų rungtynėse žaidžia raudonomis aprangomis, o svečiuose purpurinės spalvos aprangomis.
Bijotų ąžuolas

Istorija

Bijotai ir apylinkės nuo seno garsėja ąžuolais. Žemaitijoje iki šiol gyvuoja graži tradicija – dovanoti Bijotų ąžuolų giles. Žmonės tiki, kad jose slypi per šimtmečius sukaupta regiono ir visos Lietuvos dvasinė stiprybė. Šiam tikėjimui pradžią davė kitas Bijotuose augęs ąžuolas, kuomet 1812 m. žemaičių ir lietuvių rašytojas Dionizas Poška jo išskobtame kamiene –  „Baublyje“ – įkūrė senienų muziejų.
Emanuelė (filmas)

Turinys

Jauna ir neseniai ištekėjusi prancūzė Emanuelė atvyksta pas savo vyrą Žaną į Bankoką, kur šis dirba diplomatinėje atstovybėje. Ji susipažįsta su kitomis darbuotojų žmonomis, kurios nuobodžiaudamos leidžia dienas ir tarp kurių klesti itin liberalus požiūris į intymius santykius. Žanas, kuris yra kiek vyresnis už žmoną, taip pat neprieštarauja ir netgi skatina žmoną atsiduoti seksualinėms fantazijoms, tikindamas jog taip ji galės atsikratyti savo drovumo ir galės gauti iš gyvenimo daugiau nei iki tol.
Per trumpą laiką Emanuelė išmėgina įvairiausius seksualinius santykius, kol susipažįsta su Mario – pagyvenusiu vyriškiu, kuris kardinaliai pakeičia jos požiūrį į seksą. Nepaisant to, kad sutuoktiniai laikosi taisyklės nieko neslėpti vienas nuo kito, Žanas pradeda bijoti, kad Emanuelė, patirdama vis daugiau seksualinių nuotykių, nutols nuo jo...
Ilganosė angis

Išvaizda

Kūnas 60-70 cm ilgio, kartais iki 90 cm. Galvos viršus su smulkais nelygiais raginiais žvynais. Burnos priekyje į viršų ir truputį į priekį nukreipta minkšta nusmailėjusi 3-5 mm ilgio atauga, padengta žvynais. Kūno viršus pilkas, rudas ar raudonai rudas, su tamsia zigzago formos juosta arba išilgai nugaros su stambiomis rombinėmmis ar skersinėmis juostomis. Galva rudai pilka, tankiais smulkiais taškais ir dėmėmis. Uodegoas galo apačia raudona, geltona ar žalia.

Paplitimas

Arealas apima Italijos rytinė dalį, Slovakijos pietinę dalį, Vengriją, Slovėniją, Kroatiją, Serbiją, Albaniją, Makedoniją, Rumuniją, Bulgariją, Turkiją, Gruziją ir Siriją.

Gyvenimo būdas

Gyvena akmenuotuose kalnų šlaituose, apaugusiuose krūmais, upių pakrantėse, griuvėsiuose, akmenynuose. Minta graužikais, paukščiais, rečiau driežais. Poruojasi kovo-balandžio mėn. Rugpjūčio-rugsėjo mėn. patelė pagimdo iki 20 jauniklių, kurie 20-23 cm ilgio.
Ilganosė angis nuodinga, bet žmonių mirties atvejų neužfiksuota. Nuodai naudojami gydomųjų preparatų gamybai. Naudinga, nes sunakina nemažai graužikų.
Lenino keliu (Jieznas)

Lenino keliu – Jiezno rajono laikraštis, ėjęs nuo 1951 m. kovo 17 d. iki 1962 m. balandžio 27 d. Jiezne.

Istorija

LKP Jiezno rajono komiteto ir Darbo žmonių deputatų tarybos leidinys, leistas du kartus per savaitę, 1951 m. – vienąkart-dukart per savaitę. Tiražas 1951 m. – 1000 egz., 1962 m. – 4000 egz. 
Laikraštis uždarytas Jiezno rajono teritoriją priskyrus Prienų ir Alytaus rajonui. Teritorijoje platintas Prienų rajono laikraštis „Naujas gyvenimas“ ir Alytaus rajono laikraštis „Komunistinis rytojus“.
Lapkričio 4

Šventės

(kol kas neįvestos)

Vardadieniai

Agrikola – Eibartas – Karolis – Modesta – Vaidmina – Vitalijus – Vitalis
Paprastoji dumplūnė

Vartojimas

Dėl vaisių valgymo yra įvairių nuomonių, medicininiai šaltiniai teigia, kad augalai yra silpnai nuodingi, dažniausiai naudojami dėl vaistinių savybių, nes yra silpnai toksiški ir dirgina virškinamąjį traktą. Šalutinis poveikis gali būti persileidimas ir pilvo skausmai, todėl vartoti reikia atsargiai. Augaluose yra daug steroidų fizalinų, solanokapsino (steroidinis alkaloidas), pagal savo poveikį panašus į solaniną ir atropiną.
Kiti šaltiniai teigia, kad jei augalas yra prinokęs, iš jo galima virti uogienes ir jis nepavojingas.
Alovės pagrindinė mokykla

Istorija

1865 m. Alovėje buvo įsteigta liaudies mokykla. Joje mokėsi Alovės, Daugų, Nemunaičio valsčių vaikai. Mokykla buvo medinė, vieno aukšto, turėjo tris klases. Mokėsi 50 mokinių. 1932 m. mokykla buvo perorganizuota – atsirado 6 skyriai.
1944-1950 m. veikė 7-metė progimnazija, mokėsi 100 mokinių, dirbo 9 mokytojai. Nuo 1950 m. mokykla išaugo į septynmetę. 1954–1955 m. ji gavo vidurines mokyklos teises. I-oji 14 abiturientų laida išleista 1955 m. 1982 m. pastatyta nauja mokykla, kurioje mokėsi 147 mokiniai, dirbo 20 mokytojų. 2001 m. iš vidurinės tapo pagrindine.
Aleksandras Bogdanovas

Biografija

Nuo 1890 m. socialistų sąjungos narys. 1891 m. Maskvos universitete studijavo matematiką, fiziką, chemiją ir biologiją, bet įsitraukęs į politinę veiklą Žemietijų taryboje 1894 m. buvo suimtas ir ištremtas į Tulą. 1895–1899 m. baigė medicinos studijas Charkovo universitete.
1896–1903 RSDDP narys, 1901 m. už politinę veiklą ištremtas įVologdą, 1903–1918 m. bolševikas, 1905–1907 m. CK narys, bandė suvienyti abi socialdemokratų partijas. Vėliau dirbo socialdemokratų frakcijose Valstybės Dūmoje.
1916 m. Proletarinės kultūros teoretikas. 1918 m. iš politinės veiklos pasitraukė.
Mirė darydamas kraujo perpylimo bandymą su savimi.
Uladzimiras Karpiakas

Biografija

Gimė 1967 m. liepos 22 d. Naujojoje Akmenėje. Baigė Rygos technikos universiteto elektros inžinerijos studijas bei Minsko viešojo administravimo akademijos ekonomikos studijas. Babruiske dirbo elektros inžinieriumi įvairiuose padangų gaminimo cechuose, vėliau tapo padangų gamyklos Belšina direktoriumi. 2008 m. spalio 27 d. išrinktas į Baltarusijos parlamentą Babruisko rinkimų apygardoje.
Mastika (derva)

Naudojimas

Mastika naudojama nuo antikos laikų tradicinėje medicinoje Graikijoje, Viduriniuosiuose Rytuose. Dabar ji paklausi parfumerijoje, kosmetikoje, maisto pramonėje (kramtomoji guma, ledai, prieskoniai, konservai), vaizduojamajame mene. Mastikos pagrindu gaminama rišančioji medžiaga mastiksas, vartojamas gaminant lakus, kurių pagalba imituojamas paveikslų rėmų paauksavimas. Medicinoje naudojama trauktinės pavidale plauti burnai ir dantenoms, taip pat kaip priemonė, tinkama žaizdų gydymui. Sukietėjusi mastika, kaip ir ladanas, bosvelijos derva, tinka smilkalams gaminti.
Mastika yra palyginti reta ir sudėtingai pagaminama natūrali žaliava. Todėl rinkoje pasirodo pigesni jos pakaitalai, parduodami kaip „mastika“ iš bosvelijos ar akacijos (gum arabic). Kiti medžiai, tokie kaip Terpentininė pistacija (Pistacia terebinthus arba Pistacia palaestina), taip pat gali išskirti dervą, panašią į mastiką. Kartais vietoje mastikos gali būti naudojami ir pušies ar migdolo sakai.
Hikueru

Hikueru – atolas Prancūzijos Polinezijoje, centrinėje Tuamotu salyno dalyje, 700 km į rytus nuo Taičio. Sausumos plotas – 8 km². Gyvena 150 gyventojų (2002 m.). Gyventojų tankumas – 19 žm./km². Į eina į Hikueru komuną.
Atolas ovalios formos, 15 km ilgio. Užima 8 km² plotą. Lagūna gili, neturi laivybinių protakų, tačiau yra kelios nedidelės protakos. Lagūnos plotas – 79 km². Pagrindinė gyvenvietė – Tapupati. Pagrindinė ūkio šaka – kopros apdirbimas. Be to, renkami perlai. Yra aerodromas. Populiari pramoga – povandeninis nardymas.
Hikueru salą 1768 m. atrado prancūzų jūrininkas Luisas Antuanas de Bugenvilis. Istoriniuose šaltiniuose minima Melville ir San Juan pavadinimais. 1906 m. salą nusiaubęs uraganas pražudė 377 gyventojus. Salą kūrinyje „Pietų Jūrų pasakojimai“ („South Sea Tales“) aprašo Džekas Londonas.
Marija Rekst

Biografija

1975 m. baigė Vilniaus žemės ūkio buhalterinės apskaitos technikumą ir įgijo buhalterės specialybę. 2009 m. baigė Lodzės Humanitarinių ir ekonomikos mokslų akademiją, pedagogė.
1975–1977 m. Šalčininkų rajono „Akmenynės“ kolūkio buhalterė. 1977–1988 m. Rukainių tarybinio ūkio buhalterė. 1988–2003 m. Rukainių seniūnijos sekretorė. 2003–2004 m. Seimo nario V. Tomaševskio padėjėja sekretorė. Nuo 2004 m. Vilniaus rajono savivaldybės merė.
Nuo 2003 m. Vilniaus rajono savivaldybės tarybos narė.
Sovietiniais laikais buvo Lietuvos komunistų partijos narė. 1988 m. Lietuvos lenkų sąjungos, nuo 1994 m. Lietuvos lenkų rinkimų akcijos narė. 
Lietuvos lenkų sąjungos Vilniaus rajono poskyrio pirmininko pavaduotoja. Sutuoktinis Vladislav, vaikai Alicija, Vladislav.
Aurimas Taurantas

Biografija

1974 m. baigė Kauno S.Nėries vidurinę mokyklą, 1979 m. – Kauno politechnikos institute – taikomosios matematikos studijas. 1979–1990 m. dirbo Kauno Radijo matavimų technikos mokslinio tyrimo institute inžinieriumi.
1990 m. remiamas „Sąjūdžio“ išrinktas Aukščiausiosios Tarybos-Atkuriamojo Seimo, buvo Aukščiausiosios Tarybos seniūnas, Valstybės atkūrimo ir konstitucijos komisijos pirmininkas, Laikinosios komisijos Konstitucijos projektui parengti narys, vadovavo Lietuvos delegacijai Baltijos tarpparlamentinėje asamblėjoje.
1992–1993 m. buvo Susisiekimo ministerijos Tarptautinių ryšių departamento direktorius, vėliau – Užsienio reikalų ministerijos patarėjas.
1993–1994 m. buvo laikinasis reikalų patikėtinis Nuolatinėje atstovybėje prie Europos Tarybos Strasbūre, 1994–1999 m. – ambasadorius.
1999–2002 m. buvo Užsienio reikalų ministerijos Antrojo dvišalių santykių departamento direktorius. 2002–2006 m. – Lietuvos ambasadorius Jungtinėje Karalystėje.
2010 m. - 2015 m. buvo Lietuvos ambasadorius Čekijoje.
Ferganos kalnagūbris

Ferganos kalnagūbris (kirg. Фергана тоо кыркасы) – kalnagūbris Kirgizijoje, Tianšanio kalnų sistemoje; skiria Ferganos slėnį (vakaruose) nuo vidinių Tianšanio kalnagūbrių (rytuose). Ilgis iš šiaurės vakarų į pietryčius 225 km, plotis iki 62 km. Aukščiausia vieta siekia 4940 m (Uč Seito viršukalnė).
Kalnagūbrio šlaitai apaugę spygliuočių ir riešutmedžių miškais. Yra ~150 ledynų, kurių bendras plotas 125 km².
Party

Vaizdo klipas

Klipo premjera įvyko spalio 26, 2011. Klipą režisavo Beyoncé Knowles ir Alan Ferguson.
JAV Mergelių Salų futbolo čempionatas

JAV Mergelių Salų futbolo čempionatas įkurtas 1997 m. vykstantis Mergelių Salose turi dvi pagrindines lygas: St Croix Soccer League ir St Thomas League. Salų nugalėtojas paaiškėja tarp geriausių dviejų komandų kiekvienos lygos. Pirmą ir antrą vietas lygoje užėmusios komandos kvalifikuojamos į CONCACAF Čempionų lygą iš CFU klubų čempionato pirmo rato.
Kazys Daugėla

Kazys Daugėla (g. 1912 m. vasario 23 d. Radviliškyje) – Lietuvos inžinierius geodezininkas, fotografas, knygų autorius.

Biografija

1931 m. baigė Šiaulių gimnaziją, 1936 m. – Aukštąją žemės ūkio mokyklą Vienoje (Austrija), įgijo inžinieriaus kultūrtechniko specialybę.
1937–1941 m. dirbo Lietuvos žemės ūkio ministerijos Melioracijos departamente kultūrtechnikos inžinieriumi, vėliau – referentu. 1938–1939 m. Šešupės aukštupio reguliavimo projekto vedėjas, vėliau (metus) – Vilniuje, priskirtas prie žemės tvarkytojo įstaigos periminėjo buvusį lenkų administracijos melioracijos skyrių su visais tamautojais ir įjungė tą įstaigą į Lietuvos melioracijos departamentą. 1940–1944 m. dirbo Kaune Melioracijos departamento referentu drenažų projektams, dėstė Aukštesniojoje kultūrtechnikos ir geodezijos mokykloje Kėdainiuose.
1944 m rudenį išvyko į Austriją, o nuo 1945 m apsigyveno Bavarijoje, Kempteno stovykloje, kur buvo susirinkę nemažai lietuvių tremtinių (knyga „40 fotografijų iš lietuvių išeivių gyvenimo Bavarijoje, Kempteno stovykloje. 1945–1949 m.“). Čia jis mokytojavo stovyklos lietuvių gimnazijoje, dėstė suaugusiems svetimas kalbas, vedė fotografijos kursus. 1949 m persikėlė į JAV, iš pradžių apsistojo Mančesteryje, o vėliau – Bedforde. Dirbo Davisono bendrovėje rangovu, inžinieriumi projektuotoju.

Fotografas

Fotografuoti pradėjo studijų metais. Nuo 1937 m. dalyvavo parodose ir konkursuose. Kaune vykusiuose Lietuvos matininkų ir kultūrtechnikų sąjungos fotosekcijos rengiamose konkursinėse parodose jaunam inžinieriui už nuotraukas buvo skiriamos premijos. 1939 m. Vokietijoje vyko tarptautinis „Roleiflekso“ firmos konkursas, pavadintas fotografų olimpiada. Iš viso pasaulio buvo pristatyta 35 000 nuotraukų, o atrinkta tik 195. Tarp jų – nuotaikinga Molėtų paežerės nuotrauka.
Karo metais Kempteno stovykloje fiksavo tremtinių gyvenimo akimirkas: buitį, darbą ir poilsį, šventes, mokslą ir sportą. Nuo 1952 m. – JAV fotografijos draugijos narys, dalyvavo kasmetinėse išeivijos fotografų parodose Čikagoje.
Niekada nenutraukė ryšių su Lietuva. 1988 m. savo fotografijų parodą eksponavo Kauno fotografijos galerijoje, vėliau ji buvo perkelta į Fotografijos muziejų Šiauliuose. 1992 m. surengė parodą „Statybos Lietuvoje ir Amerikoje“, o 1995 m. rugsėjo 22 d. Fotografijos muziejuje vyko parodos „Veidai ir vardai“ atidarymas bei to paties pavadinimo albumo, kurio autoriai Kazys Daugėla, Algimantas Kezys ir Vytautas Maželis, pristatymas. 1992 m. išleido knygą „Išeiviai iš Lietuvos“, kuri 1993 m. Baltijos šalių knygos meno konkurse Rygoje pelnė net du diplomus – už albumo dizainą ir fotografijų meniškumą.
Nuo pat Fotografijos muziejaus įkūrimo padėjo jam informuoti apie lietuvių išeivijos fotografus ir parodas, atsiuntė labai vertingą 20 tomų fotografijos enciklopediją, „Kodak“ leidyklos išleistų vadovėlių seriją apie fotografiją, jos meną ir techniką. Muziejui padovanojo didžiąją savo fotoarchyvo dalį – fotografijų, skaidrių, negatyvų ir medalių. Lietuvos kultūros fondo Šiaulių krašto tarybos garbės narys.
Marijampolės savivaldybės taryba 2011–2015 m.

Marijampolės savivaldybės taryba – Lietuvos Respublikos Marijampolės savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

Veikla

Pirmasis savivaldybės tarybos posėdis įvyko 2011 m. balandžio 19 d. Koaliciją sudarė Lietuvos socialdemokratų partija, Lietuvos socialdemokratų sąjunga, Darbo partija ir Krikščionių partija. Savivaldybės meru 15 balsų išrinktas Vidmantas Brazys, jo konkurentas Valdas Pileckas gavo 11 balsų. Mero pavaduotojais paskirti Algis Žvaliauskas ir Sigitas Valančius, Marijampolės savivaldybės administracijos direktoriumi – Metas Ražinskas, jo pavaduotojais – Valdas Tumelis ir Arvydas Bajoras.
Bocholtas

Istorija

Nuo XIII a. tai buvo prekybos ir amatų centras. Bocholtui miesto teisės suteiktos 1222 m. Per Trisdešimties metų karą pastatyta (1645 m.) tvirtovė. 1945 m. gegužės 22 d. Bocholtą subombardavo Sąjungininkų aviacija (sunaikinta ~80 % miesto).
Milda Pakėnienė

Biografija

1996 m. AB „Vilkma“ kavinės „Nykštukas“ vedėja, 1998 m. Ukmergės aukštesniosios žemės ūkio mokyklos bendrabučio auklėtoja, 2000 m. Ukmergės technologijų ir verslo mokyklos vyr. mokytoja.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Ukmergės rajono skyriaus narė.
Nuo 2004 m. Ukmergės rajono savivaldybės tarybos narė.
Telesforas Kulakauskas

Telesforas Kulakauskas (1907 m. rugsėjo 7 d. Klykoliai – 1977 m. rugpjūčio 27 d. Vilnius) – Lietuvos grafikas, scenografas.

Biografija

1922–1928 m. mokėsi Šiaulių mokytojų seminarijoje, 1928–1933 m. Kauno meno mokykloje. 1935–1936 m. tobulinosi Paryžiuje.
1944–1948 m. dėstė Kauno taikomosios ir dekoratyvinės dailės institute, Taikomosios grafikos fakulteto dekanas, nuo 1947 m. docentas.

Kūryba

Oforto, sausosios adatos technika sukūrė estampų („Mergaitė su ožkomis“ 1933 m., „Moters galva“ 1935 m.), piešinių (Balys Sruoga, 1947 m., Antanas Vienuolis, 1953 m., Jonas Mikėnas, 1964 m.), plakatų, karikatūrų (A. Venclovos šaržas, 1930 m.). Iliustravo, apipavidalino knygų (A. Šnicleris. „Panelė Elzė“ 1931 m., Kazys Inčiūra. „Obelys žydi“, 1937 m., Valentinas Katajevas. „Baltuoja burė tolumoj“, Sofoklis. „Tragedijos“, abi 1939 m., Kazys Binkis. „Atsiskyrėlis Antanėlis“, 1968 m., Justinas Marcinkevičius. „Grybų karas“, 1970 m.). Nuo 1932 m. dalyvavo parodose Lietuvoje ir užsienyje (Vokietijoje, Švedijoje ir kitur). Grupuotės „Ars“ narys. Kūriniai ekspresyvūs, poetiški, būdinga plona linija, grakštus piešinys.
Apipavidalino spektaklių (Vincas Krėvė. Žentas, Valstybės teatras Kaune, 1931 m.).
Kratovas

Istorija

1282 m. valdant serbams, Kratovas tapo kalnakasybos centru (buvo išgaunamas auksas ir sidabras). 1689 m. miestas nusiaubtas, šachtos uždarytos. 1805 m. kalnakasyba atnaujinta, XIX a. miestas klestėjo (gyveno apie 50 tūkst. gyventojų).
Kvautla

Istorija

Miesto pavadinimas kilo iš nahuatlių kalbos žodžio Cuauhtlan, reiškiančio „erelio lizdą“. Miesto apylinkėse vyko nuožmios Meksikos nepriklausomybės karo kovos.
Rio Negro departamentas

Geografija

Vakarinė departamento dalis yra La Platos žemumoje. Rytuose paviršius kyla į Cuchilla de Haedo aukštumas. Vakarine teritorijos riba teka Urugvajaus upė, pietine – Negro upė, kitos didesnės upės – Arroyo Tres Árboles, Arroyo Grande, Arroyo Don Esteban ir Arroyo Negro.

Ekonomika

Verčiamasi daugiausia žemdirbyste (saulėgrąžos, linai, javai, vynuogės), pienine ir mėsine gyvulininkyste. Frai Bentose yra upių uostas.
2005 m. Frai Bentose Suomijos bendrovė Metsä-Botnia pradėjo statyti celiuliozės fabriką, dėl to labai pasipiktino kamyninių Argentinos vietovių gyventojai, kilo diplomatinis konliktas tarp abiejų šalių vyriausybių.
Valaamo salos

Valaamo salos (rus. Валаамский архипелаг, suom. Valamo) – salynas Rusijoje, Karelijos Respublikoje, Ladogos ežero šiaurės vakaruose, 22 km nuo žemyno krantų. Susideda iš daugiau nei 50 salelių, kurių bendras plotas 36 km². Didžiausia sala – Valaamas (28 km²). Aukštis iki 70 m. Salos uolingos, sudarytos iš granito ir diabazių, kranto linija labai vingiuota (šcherai). Auga spygliuočių miškai.
Valaamo saloje yra Valaamo gyvenvietė. Ten taip pat veikia Valaamo vienuolynas (įkurtas XIV a.). Su smulkesnėmis salelėmis Valaamo salą jungia tiltai. Turizmas.
Valaamo salos nuo seno garsėjo savo ramybe, gražia gamta, čia poilsiaudavo Rusijos valdovai, rašytojai, menininkai, mokslininkai.